Diari Oficial de la Generalitat Valenciana


Sumari del DOGV 7808, del 17-06-2016 (2016/4560)

RESOLUCIÓ de 14 de juny de 2016, del president del Consell Valencià d'Universitats i de Formació Superior, per la qual nomena secretària i secretària suplent del Consell Valencià d'Universitats i de Formació Superior.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7808

Data del DOGV
:   17-06-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/4560


Data del document
:   14-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Consell Valencià d'Universitats i de Formació Superior

RESOLUCIÓ de 14 de juny de 2016, del president del Consell Valencià d'Universitats i de Formació Superior, per la qual nomena secretària i secretària suplent del Consell Valencià d'Universitats i de Formació Superior.  
 [2016/4560]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea el Consell Valencià d'Universitats i de Formació Superior en l'article 19.  
L'article 10.1 del seu Reglament de funcionament, aprovat pel Decret del Consell 24/2008, de 14 de març, estableix que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats i cessats pel conseller competent en matèria d'universitats, en la seua condició de president del consell, prèvia designació per l'òrgan corresponent, segons el que disposa l'article 25.1 de la Llei 4/2007 que determina que el secretari figura integrat en el Ple del dit consell.  
  
La designació de la secretària del Consell s'ha de realitzar d'entre alts càrrecs o funcionaris de la conselleria competent en matèria d'universitats tal com exigeix l'article 24 de l'esmentada llei.  
Així mateix, l'article 10.1 del Reglament de funcionament citat exigeix donar publicitat a través del Diari Oficial de la Comunitat Valenciana del dit nomenament.  
Per això, i vista la designació realitzada per la directora general d'Universitat, Investigació i Ciència mitjançant la Resolució de 25 d'abril de 2016, resolc:  
  
Primer  
Nomenar Carmen Segura Romá, funcionària de la Conselleria d'Educació, Investigació, Cultura i Esport, secretària del Consell Valencià d'Universitats i de Formació Superior, i Elena Moreno Fernández, funcionària de la Conselleria d'Educació, Investigació, Cultura i Esport, secretària suplent del Consell Valencià d'Universitats i de Formació Superior, amb efectes ambdós nomenaments des del dia 25 d'abril de 2016.  
  
Segon  
Publicar en el Diari Oficial de la Comunitat Valenciana els nomenaments de la secretària i de la secretària suplent del Consell Valencià d'Universitats i de Formació Superior.  
  
València, 14 de juny de 2016.- El president del Consell Valencià d'Universitats i de Formació Superior: Vicent Marzà Ibáñez.